text: Hunden Perle er endelig kommet hjem
  31 december 2015 kl. 12.54
  Hunden Perle er hjemme, efter hunden har været forsvundet i fire døgn, da naboen skød fyrværkeri af. 
  Historien om hunden Perle på 10 måneder, der løb hjemmefra efter at være blevet forskrækket af genboens fyrværkeri, har nu fået en lykkelig slutning. Perle er nemlig blevet fundet igen, og hun har det godt.
  Eftersøgningsholdet har været i gang stort set i døgndrift siden søndag, hvor Perle forsvandt. Og klokken tre natten til torsdag indtraf nytårsmiraklet så.
  - Ivan ser hende ude på marken, og vi får så stoppet hende. Det var en fælles indsats blandt mange fra Rødding, fortæller ejeren Morten Olesen, som sammen med sin kone Annette Olesen stort set ikke har sovet, siden hunden forsvandt.
  - Det er et lille nytårsmirakel, så vi har været vildt glade lige siden. I nat sov vi som to poser kartofler af ren udmattelse og glæde, siger Morten Olesen til TV SYD.
  Perle har det godt, selvom hunden har tabt sig en smule.
  Du kan her se, hvordan det så ud, da Perle langt om længe blev fundet:
  
  